वारदात से पहले इंटरनेट पर सर्च किया था- फंदा कैसे बनाएं
Delhi Metro Railway Corporation Employee Suicide Case - दिल्ली मेट्रो रेल कॉरपोरेशन (DMRC) के एक कर्मचारी ने मंगलवार को अपनी पत्नी और दो बच्चों पर चाकू से हमला किया। इससे पत्नी और बेटी की मौत हो गई, वहीं बेटा गंभीर रूप से घायल हो गया
दिल्ली मेट्रो रेल कॉरपोरेशन (DMRC) के एक कर्मचारी ने मंगलवार को अपनी पत्नी और दो बच्चों पर चाकू से हमला किया। इससे पत्नी और बेटी की मौत हो गई, वहीं बेटा गंभीर रूप से घायल हो गया। आरोपी को लगा कि उसकी पत्नी और दोनों बच्चे मर गए हैं, इसके बाद उसने फांसी लगाकर जान दे दी।
फैमिली मेंबर्स की हत्या करने से पहले आरोपी ने इंटरनेट पर सर्च किया था फंदा कैसे बनाएं। मामला दिल्ली के थाना शाहदरा के ज्योति नगर इलाके का है।
दिल्ली पुलिस के एक सीनियर अधिकारी ने बताया कि आरोपी सुशील कुमार (45 साल) के दोस्त ने दोपहर 12 बजे पुलिस को खबर दी थी। उसने बताया कि सुशील आज ऑफिस नहीं आया था। जब मैंने उसे फोन किया तो सुशील ने रोते हुए बताया कि उसने सबको मार दिया है।
पुलिस को सुशील के घर से तीन शव मिले
DCP (शाहदरा) रोहित मीणा ने कहा कि जानकारी मिलने के बाद पुलिस मौके पर पहुंची। वहां पुलिस ने तीन शव बरामद किए। सुशील कुमार का शव पंखे से लटका था। वहीं, उनकी पत्नी अनुराधा (43) और छह साल की बेटी का शव पास में ही पड़ा था। दोनों शवों पर चाकू से वार करने के निशान हैं।
सुशील का 13 साल का बेटा पास ही गंभीर हालत में मिला। उसके शरीर पर चाकू से वार करने के जख्म हैं। बच्चे को इलाज के लिए जीटीबी अस्पताल में भर्ती कराया गया है। पुलिस ने बताया कि सुशील DMRC के ईस्ट विनोद नगर डिपो में मेंटेनेंस सुपरवाइजर के तौर पर काम करता था। फॉरेंसिक साइंस लेबोरेटरी की टीमें मौके से सबूत जुटा रही हैं।
इसी तरह की अन्य खबर भी पढ़ें...
भोपाल में रेलवे ट्रैक पर मिला सब इंस्पेक्टर का शव, पत्नी-बेटे की हत्या के बाद खुदकुशी की आशंका
भोपाल के पुलिस मुख्यालय की स्पेशल ब्रांच में सब इंस्पेक्टर के पद पर तैनात सुरेश खागुड़ा का शव रेलवे ट्रैक पर मिला। वहीं, घर पर उनकी पत्नी और बेटे के शव घर मिला। मौके से कोई सुसाइड नोट बरामद नहीं हुआ है। पुलिस का कहना है कि शुरुआती जांच में पता चल रहा है कि शख्स ने पत्नी और बच्चे की हत्या के बाद सुसाइड की है। पढ़ें पूरी खबर...